İsveçrə–Türkmənistan münasibətləri

Türkmənistan–İsveçrə münasibətləri — Türkmənistan və İsveçrə arasındakı mövcud ikitərəfli münasibətlər. Hər iki ölkə ATƏT-in və BMT-nin həqiqi üzvüdür, üstəlik bitərəflik siyasətinə də sadiqdirlər.
 Tarix 
Türkmənistan 8 may 1992-ci ildə İsveçrə ilə diplomatik əlaqələr qurmuşdur.

2008-ci ildə İnvestisiyaların Təşviqi və Qarşılıqlı Qorumaya dair Hökumətlərarası Saziş imzalanmışdır.

Türkmənistanın 11 aprel 2011-ci ildən bəri İsveçrədə bir səfirliyi və Cenevrədə BMT yanında Daimi Nümayəndəliyi var.

İsveçrənin Azərbaycanda səfirliyi var. Bu səfirlik həm də Türkmənistanla bağlı məsələlərə baxır.

İkitərəfli münasibətlər tarixində ilk dəfə Türkmənistan Prezidenti Qurbanqulu Berdiməhəmmədov 8 oktyabr 2012-ci ildə İsveçrəyə səfər edir. Türkmənistan və İsveçrə Konfederasiyası arasında gəlir və kapital vergiləri ilə bağlı ikiqat vergitutmanın qarşısını almaq üçün Konvensiya, Türkmənistan Xarici İşlər Nazirliyi ilə İsveçrə Federal Xarici İşlər Nazirliyi arasında Anlaşma Memorandumu, Türkmənistan Xarici İşlər Nazirliyinin BƏİ ilə Cenevrə Təhlükəsizlik Siyasəti Mərkəzi arasında Anlaşma Memorandumu imzalanmışdır. Türkmənistan Ticarət və Sənaye Palatası və İsveçrə-Rusiya/MDB Birləşmiş Ticarət Palatası arasında Anlaşma Memorandumu vardır.

20 noyabr 2014-cü il tarixində İsveçrə Konfederasiyasının Prezidenti Didier Burkhalter Türkmənistana işgüzar səfərdə olmuşdur.

 Türkmənistanın İsveçrədəki səfirliyi 
Türkmənistanın İsveçrədəki səfirliyi (Cenevrə) 2011-ci ildə açılmışdır.

2015-ci ilin aprel ayından etibarən Səfirliyə Türkmənistanın İsveçrədəki fövqəladə və səlahiyyətli səfiri Atageldi Xalcanov rəhbərlik edir.

 Səfirlər 
Esen Muhammedoviç Aydoqdyev  (2011-2014)

Atageldi Xalcanov (2014 - indiyə qədər)

 İsveçrənin Türkmənistandakı səfirliyi 
İsveçrənin Türkmənistandakı diplomatik nümayəndəliyi 2004-cü ildə açılmışdır. Türkmənistanda İsveçrə səfirliyi yoxdur.

2015-ci ilin oktyabrından İsveçrənin Azərbaycandakı fövqəladə və səlahiyyətli səfiri Filip Stalder eyni vaxtda Türkmənistanda akkreditə olunmuşdur.

Səfirlər
Ervin Hoffe (2004-2008) iqamətgahı Moskvada olmuşdur;
Alan Quidetti (2008-2011), iqamətgahı Bakıdadır;
Sabine Ulmann Şaban (2011-2013) iqamətgahı Bakıdadır;
Pascal Ebiçer (2013-2015), iqamətgahı Bakıdadır;
Filipp Stalder (2015 - indiki) iqamətgahı Bakıdadır.
 İqtisadiyyat 
Türkmənistanda İsveçrə kapitalı ilə 30-dan çox müəssisə fəaliyyət göstərir.
 Mənbə 

 İstinadlar 

Kateqoriya:Türkmənistanın ikitərəfli əlaqələri
Kateqoriya:İsveçrənin ikitərəfli əlaqələri